Rossiyada Islom Karimov xotirasiga bag‘ishlab fotoko‘rgazma ochildi

Rossiya qishloq xo‘jaligi va davlat xizmati akademiyasining Astraxandagi filialida O‘zbekistonning Birinchi Prezidenti Islom Karimov xotirasiga bag‘ishlangan fotoko‘rgazma bo‘lib o‘tmoqda. Bu haqda Sputnik xabar berdi.
Tashkilotchilar Islom Karimovning hayot yo‘li va xalqaro siyosatdagi faoliyatini aks ettiruvchi fotosuratlarini jamladilar.

"Ko‘rgazmaning O‘zbekiston prezidenti Shavkat Mirziyoyevning Rossiyaga tashrifi bilan bir vaqtda ochilishi bejiz emas. Biz milliy madaniy jamiyat vakillari sifatida ushbu tashrifdan O‘zbekiston va Rossiya o‘rtasidagi turli sohalardagi aloqalarning yanada rivojlanishini kutmoqdamiz", — deya aytib o‘tdi "O‘zbekiston" jamiyati raisi Bahodir Aminov.